09/06/2015 | Administración LocalMunicipal
Ames
Bases da convocatoria de axudas para a promoción de actividades levadas a cabo por ANPAS dos centros educativos do Concello de Ames no exercicio 2015

ANUNCIO Aprobadas pola Xunta de Goberno Local, na sesión celebrada o día 21 de maio de 2015, as bases da convocatoria de axudas para promoción de actividades levadas a cabo por Anpas dos centros educativos do Concello de Ames no exercicio 2015, fanse públicas de acordo coa lexislación vixente. BASES DA CONVOCATORIA DE AXUDAS PARA PROMOCIÓN DE ACTIVIDADES LEVADAS A CABO POR ANPAS DOS CENTROS EDUCATIVOS DO CONCELLO AMES NO EXERCICIO 2015 1.–OBXECTO. Conforme ao disposto na Lei 7/1985, de bases de réxime local, na Lei 5/1997, da administración local de Galicia, na Lei 38/2003, xeral de subvencións e no Real decreto 887/2006 polo que se aproba o seu regulamento, na Lei 9/2007 de subvencións de Galicia e no Decreto 11/2009, de 8 de xaneiro, polo que se aproba o Regulamento da Lei, así como no Regulamento de servizos das corporacións locais, coa finalidade de poder asignar os recursos necesarios ás prioridades sinaladas, esta convocatoria ten por obxecto establecer os criterios e procedementos para a concesión de subvencións, durante o exercicio 2015, destinadas a promover actividades das Asociacións de Pais e Nais (ANPAS) existentes nos centros educativos do Concello de Ames, de acordo cos principios de obxectividade, concorrencia e publicidade. A través da presente convocatoria, a Concellaría delegada de Educación, proponse a consecución dos seguintes obxectivos: 1.1.–OBXECTIVOS ESTRATÉXICOS, OU DE PRIMEIRO NIVEL.1. Enriquecer a formación da poboación escolar do Concello de Ames, a través de actividades complementarias á formación regrada que reciben nos centros educativos.2. Promover a convivencia da poboación escolar fóra do ámbito puramente académico.3. Propiciar a mellora do rendemento por parte dos alumnos.1.2.–OBXECTIVOS INSTRUMENTAIS, OU DE SEGUNDO NIVEL. Para a consecución dos obxectivos estratéxicos establécense as seguintes liñas de actuación, ou obxectivos de segundo nivel: A colaboración financeira na realización de saídas didácticas de carácter cultural. A colaboración financeira en actividades extra escolares orientadas ao reforzo educativo, orientado á superación dos exames por parte dos alumnos con máis dificultades para o normal seguimento das materias impartidas polos centros.2.–GASTOS SUBVENCIONABLES.2.1 GASTOS SUBVENCIONABLES. Poderán ser subvencionadas, ata un máximo do 70% do presuposto total, as actividades indicadas no seguinte cadro: Non poderán acollerse a esta convocatoria os gastos ordinarios de funcionamento do ANPA (teléfonos, fotocopias, material de oficina, etc.), nin a realización de obras.2.2.–MOMENTO DE REALIZACIÓN DOS GASTOS FINANCIADOS. As actividades para as que se solicite a achega municipal deberán ter sido efectuadas dentro do exercicio 2015.3.–ORZAMENTO. A contía máxima destinada a esta convocatoria ascende a 20.000 € imputables á aplicación orzamentaria 323.489.03. A presente convocatoria efectúase baixo a figura de tramitación anticipada. A súa aprobación queda sometida por tanto á condición suspensiva da entrada en vigor do orzamento municipal do exercicio 2016, no que se conteñan os créditos adecuados e suficientes para atender as solicitudes que se presenten ao amparo desta. Consonte ao anterior, non poderá realizarse acto ningún que supoña directa ou indirectamente compromiso municipal de transcendencia orzamentaria en tanto non se cumpra a condición suspensiva citada no apartado anterior.4.–CONTÍA DAS ACHEGAS E COEFICIENTE DE FINANCIAMENTO.4.1.–CONTÍA INDIVIDUAL DAS ACHEGAS. O importe individual das achegas concedidas ao abeiro desta convocatoria non poderá superar os 4.000 € por beneficiario.4.2.–COEFICIENTE DE FINANCIAMENTO. Defínese o coeficiente de financiamento como o cociente existente entre a achega concedida e o orzamento subvencionado. Enténdese por orzamento subvencionado o gasto total a que ascenda a actividade para a que se pretenda a subvención, segundo conste na solicitude formulada polo/a interesado/a. O coeficiente de financiamento será aplicado sobre o gasto validamente xustificado, co fin de determinar o importe final da achega que lle vaia corresponder ao beneficiario. En consecuencia, para percibir o importe íntegro da subvención concedida, o beneficiario deberá xustificar, como mínimo, un gasto polo importe total do proxecto presentado.5.–DESTINATARIOS. Poderán optar a estas subvencións as ANPAS existentes nos centros educativos de titularidade pública do Concello de Ames, legalmente constituídas, e que figuren inscritas no Rexistro Municipal de Asociacións, sempre e cando os datos da inscrición estean debidamente actualizados ao momento de solicitar a achega. Non poderán optar a estas subvencións as persoas e entidades ás que se refiren os artigos 13.2 e 13.3 da Lei 38/2003 de 17 de novembro, xeral de subvencións. As asociacións solicitantes teñen que estar ao días nas súas obrigas tributarias (AEAT e Concello de Ames), así como coa Seguridade Social. As entidades solicitantes non poderán ter pendente a xustificación ningunha axuda anterior do Concello, a non ser que lles fora concedida unha prórroga.6.–LUGAR E PRAZO DE PRESENTACIÓN DE SOLICITUDES.6.1.–LUGAR DE PRESENTACIÓN. As solicitudes deberán presentaranse no Rexistro Xeral do Concello de Ames, presencialmente ou a través da sede electrónica, ou en calquera outros rexistros públicos aos que se refire o artigo 38.4 da Lei 30/92, de 26 de novembro, de réxime xurídico das administracións públicas e do procedemento administrativo común.6.2.–PRAZO DE PRESENTACIÓN. As solicitudes para participar na presente convocatoria poderán presentarse ao longo do mes de novembro do ano 2015.6.3.–DOCUMENTACIÓN INTEGRANTE DAS SOLICITUDES. As solicitudes deberán achegarse nos modelos normalizados que figuran como anexos ás presentes bases: Estes anexos poderán obterse nas dependencias do Departamento de Educación, así coma na páxina web do Concello (www.concellodeames.org). As solicitudes das asociacións deberá presentalas o/a presidente/a, e a persoa que ocupe ese cargo deberá constar como tal no Rexistro Municipal de Asociacións. Deberá presentarse solicitude para cada ocasión ou exercicio no que se pretenda obter unha axuda. O feito de presentar unha solicitude para un exercicio non implicará que se considere presentada para exercicios posteriores.7.–TRAMITACIÓN E RESOLUCIÓN.7.1 TRAMITACIÓN. A presente convocatoria será tramitada pola Concellaría Delegada en materia de Educación, que terá o carácter de órgano xestor aos efectos indicados na normativa reguladora das subvencións públicas. A concesión das subvencións realizarase en réxime de concorrencia competitiva, e será aprobada despois da proposta motivada da comisión avaliadora, e o informe do Departamento de Cultura acreditativo de que da información que consta no seu poder, se deriva que os beneficiarios reúnen todos os requisitos necesarios para accederen á condición de beneficiarios da achega solicitada. Esta comisión avaliadora estará integrada polos seguintes membros: 7.2.–VALORACIÓN DAS SOLICITUDES. A selección das peticións e a contía das subvencións determinarase despois da consideración dos gastos que se vaian realizar, de acordo co seguinte baremo: En relación aos criterios 1, 2 e 3 anteriores, os puntos serán asignados de acordo cos seguintes criterios: N.º de beneficiarios da actividade/puntos Considerado este como a porcentaxe que representen aqueles sobre o total de nenos do centro educativo. Orzamento da actividade/puntos Interese da actividade a financiar Asignaranse 13 puntos ás actividades que teñan por obxecto o reforzo educativo de materias integrantes dos programas educativos oficiais, sempre que estean orientadas de xeito inmediato a superación de exames de carácter oficial. Promoción da lingua galega Asignaranse 13 puntos ás actividades que teñan por obxecto a mellora de formación en materias directamente relacionadas ca lingua e ca cultura galegas.7.3.–IMPORTE DA ACHEGA A CONCEDER. Para determinar o importe da achega concedida, establécese unha equivalencia entre os puntos obtidos na fase de valoración, e o coeficiente de financiamento que a achega municipal representa sobre o orzamento subvencionado, cun máximo dun 70% e quedando fóra da convocatoria aquelas solicitudes que non obteñan un mínimo de 14 puntos. En caso de que a suma das achegas distribuídas de acordo co indicado neste punto supere o orzamento máximo da convocatoria que se sinala na base 3ª, todas as achegas determinadas segundo o anterior reparto, experimentaran a correspondente redución proporcional, ata axustárense a dito importe máximo. A contía da achega non poderá superar, en ningún caso, o importe solicitado, o 70% do orzamento declarado polo solicitante, nin o importe máximo sinalado na base 4.1. A suma das subvencións concedidas, en ningún caso, poderá ser de tal contía que, en concorrencia con subvencións ou axudas doutras Administracións públicas ou entidades privadas, supere o custo da actividade ou o investimento feito polo beneficiario.7.4.–NOTIFICACIÓN E PUBLICIDADE DA RESOLUCIÓN DE CONCESIÓN. O expediente así tramitado someterase á Alcaldía, ou ao órgano a favor do cal a Alcaldía efectuase a correspondente delegación. A súa resolución notificaráselle a todos os solicitantes no prazo máximo de tres meses desde o remate do prazo de presentación de solicitudes, expresando, de xeito motivado, se foi desestimada ou estimada a solicitude, para os efectos de posibles recursos. Dita resolución expresará o obxecto da subvención outorgada, a contía concedida, o coeficiente de financiamento correspondente, e o orzamento subvencionado. A notificación efectuarase nos termos establecidos no artigo 59 da lei 30/92 de 26 de novembro, de réxime xurídico das administracións públicas e do procedemento administrativo común. A resolución ditada porá fin á vía administrativa e contra a mesma caberá interpor ben recurso contencioso-administrativo, ou ben, potestativamente e con carácter previo a este, recurso de reposición ante o mesmo órgano que a ditou. A presentación do recurso de reposición poderá efectuarse no prazo sinalado no artigo 117 da Lei 30/92, de 26 de novembro, de réxime xurídico das administracións públicas e do procedemento administrativo común (un mes desde a notificación da resolución de reparto de achegas). A interposición do recurso contencioso administrativo poderá efectuarse no prazo indicado no artigo 46 da Lei 29/1998, de 13 de xullo, reguladora da xurisdición Contencioso-administrativa (dous meses desde a notificación da resolución de reparto de achegas). O acordo de concesión quedará sometido á condición suspensiva indicada na Base 3ª. Cumprida esta condición, a concesión en firme das subvencións xerará un dereito en favor do/a beneficiario/a e o correlativo compromiso para o concello, compromiso que só será esixible cando se acredite o cumprimento das finalidades que motivaron a súa concesión en prazo e forma.7.5.–ACEPTACIÓN DA SUBVENCIÓN. No prazo de dez (10) días naturais seguintes ao da publicación da resolución, os/as beneficiarios/as das achegas deberán comunicarlle ao Concello de Ames, por escrito, a non aceptación. Se transcorrido ese prazo non se fixese manifestación expresa en ningún sentido, entenderase aceptada a achega concedida.8.–XUSTIFICACIÓN E PAGAMENTO.8.1.–PRAZO DE XUSTIFICACIÓN. O prazo de xustificación será dun mes desde a recepción da notificación da concesión da achega, agás que se conceda unha prórroga, a instancia de parte. Este prazo poderá ser ampliado por un espazo dun mes adicional, como máximo; esta ampliación poderá ser solicitada pola persoa interesada ou proposta pola unidade xestora, e deberá ser acordada en todo caso antes do remate do prazo inicial de xustificación.8.2.–DOCUMENTACIÓN XUSTIFICATIVA. A obriga de xustificar a achega concedida deberá cumprirse mediante a presentación da correspondente MEMORIA XUSTIFICATIVA, de acordo co modelo que se recolle como ANEXO 3 destas bases, á que se engadirá a seguinte documentación: ■ 8.2.1. Memoria de actuación xustificativa do cumprimento das condicións impostas nestas bases así como, se é o caso, na concesión da subvención, con indicación das actividades realizadas e dos resultados obtidos. ■ 8.2.2. Facturas de gasto, e demais documentos de valor probatorio equivalentes no tráfico xurídico mercantil. Para os efectos do indicado no artigo 31 da Lei 38/03, de 17 de novembro, xeral de subvencións, considerarase gasto efectivamente realizado o documentado segundo o indicado no parágrafo anterior. Non é requisito necesario o seu aboamento con anterioridade á finalización do período de xustificación que se indica nesta base. Os beneficiarios das subvencións deben utilizar, con carácter xeral, formas de pagamento a terceiros que poidan acreditarse, documentalmente (tarxetas bancarias de crédito ou débito, talóns nominativos, transferencias bancarias.) e só excepcionalmente poderán utilizar o pagamento en metálico cando non sexa posible outra forma alternativa e en todo caso para gastos non superiores a 150€. ■ 8.2.3. En caso de que as actividades subvencionadas se efectuasen a través de persoal contratado para tal efecto: 1. Orixinal ou copia compulsada dos contratos de traballo.2. Copias compulsadas das nóminas aboadas e dos boletíns de cotización á seguridade social TC1 e TC2, así como dos documentos bancarios acreditativos dos correspondentes pagos (extractos ou cargos bancarios). ■ 8.2.4. Copia do material empregado para o cumprimento do deber de difusión do carácter público do financiamento, de acordo co indicado na disposición adicional primeira. Para os efectos da xustificación documental, con carácter xeral presentaranse os orixinais dos documentos correspondentes. Excepcionalmente admitiranse fotocopias sempre que veñan compulsadas por notario, polo Rexistro Xeral do Concello de Ames ou polos rexistros doutras administracións públicas, nos casos nos que se presentasen os documentos a través destes rexistros. Co fin de darlle cumprimento ao disposto no artigo 73 do RD 887/2006, de 21 de xullo, polo que se aproba o Regulamento da lei xeral de subvencións de desenvolvemento da lei xeral de subvencións, con carácter previo á realización da compulsa deberá reflectirse sobre o orixinal da factura unha estampiña co selo do Concello de Ames, ou ben coa seguinte mención “factura empregada para xustificar unha achega ante o Concello de Ames”. No primeiro dos casos, a estampiña será inserida polo órgano xestor ou polo Rexistro do Concello de Ames. Con independencia dos libros e rexistros contables que as normas de carácter xeral poidan establecer aos beneficiarios de subvencións como consecuencia da súa forma xurídica (Asociación, Fundación, Federación, etc) estes deberán contar en todo caso, cun rexistro cronolóxico de cobros e pagos que inclúa debidamente identificados, entre outros, os relativos á actividade ou material obxecto de financiamento polo Concello de Ames, que terá os efectos previstos no artigo 17.3. h) da Lei xeral de subvencións e no artigo 11. f ) e g) da Lei de subvencións de Galicia.8.3.–TRAMITACIÓN DA XUSTIFICACIÓN. Para os efectos de xustificar os gastos e coa finalidade de exceptuar o art.31.2 da Lei xeral de subvencións, entenderase que o gasto está realizado coa achega da documentación sinalada no apartado anterior. Á vista da documentación xustificativa presentada e logo do informe previo da unidade xestora acreditativo de que da información que consta no seu poder se deriva que os beneficiarios achegaron a totalidade de documentación xustificativa esixida e despois da súa fiscalización, o órgano competente valorará o cumprimento das actividades ou investimentos subvencionados e, se a documentación é correcta, procederase á aprobación da xustificación e ao pagamento da subvención. En caso de que a documentación xustificativa fora incorrecta ou insuficiente, o órgano xestor formulará o correspondente requirimento, con advertencia de que de non proceder á emenda das eivas advertidas no prazo de dez días hábiles, consideraráselle desistido do procedemento, o que implicará a renuncia á achega concedida. Para a valoración do cumprimento da finalidade básica da subvención e o seu pagamento, terase en conta o seguinte: 1. No caso de que se xustifique gasto por un importe igual ou superior ao orzamento subvencionado (é dicir, ao gasto da actividade, segundo figure na solicitude de subvención), aboarase a totalidade da subvención.2. No caso de que se xustifique gasto inferior ao 100%, pero superior ao 50% do orzamento subvencionado, aboásese a parte proporcional da subvención mediante a aplicación do coeficiente de financiamento ao importe total dos gastos acreditados.3. No caso de que se xustifique gasto inferior ao 50% do orzamento subvencionado, non se considerará cumprida a finalidade básica da subvención, polo que non se aboará cantidade ningunha, sen prexuízo da aplicación do réxime sancionador disposto nas normas de xeral aplicación. En aplicación destes criterios, o informe emitido polo órgano xestor indicará o importe da subvención inicialmente concedida que proceda aboar á entidade beneficiaria.8.4.–XUSTIFICACIÓN EXTEMPORÁNEA E PERDA DA SUBVENCIÓN. Vencidos os prazos e prórrogas sinalados nas bases sen que a entidade beneficiaria da subvención xustificase o cumprimento da finalidade que motivou o seu outorgamento, a unidade xestora emitirá un requirimento para que, no prazo improrrogable de quince días, presente a xustificación correspondente. A falta de xustificación da subvención neste prazo excepcional implicará a perda da subvención e demais responsabilidades dispostas na Lei xeral de subvencións. Para o cobro da subvención as entidades beneficiarias deberán estar ao corrente no cumprimento das súas obrigas tributarias, coa Seguridade Social e co Concello de Ames.9.–CONTROL POSTERIOR DAS ACHEGAS CONCEDIDAS. Para os efectos previstos no artigo 75.3 do RD 887/2006, de 21 de xullo, polo que se aproba o Regulamento da Lei xeral de subvencións, a comprobación das achegas concedidas levarase a cabo do seguinte xeito: 9.1.–NÚMERO TOTAL DE EXPEDIENTES OBXECTO DE REVISIÓN.1. As solicitudes presentadas serán numeradas en función da data e da hora de presentación no Rexistro Xeral do Concello.2. De entre todas as solicitudes atendidas, seleccionaranse un 15% para o seu control posterior. A cantidade así obtida será redondeada ao exceso ata acadar un número enteiro. O número de expedientes que se revisen non será nunca inferior a dous.9.2.–EXPEDIENTES OBXECTO DE REVISIÓN. Os expedientes concretos obxecto de revisión serán seleccionados do seguinte xeito: 1. A solicitude presentada en último lugar será revisada sempre.2. Os demais expedientes que se revisen serán os consecutivamente anteriores ao indicado no anterior apartado.10.–REINTEGRO DAS SUBVENCIÓNS. As subvencións serán reintegradas nos supostos previstos no artigo 37 da Lei 38/2003 de 17 de novembro.11.–OUTRAS SUBVENCIÓNS OU AXUDAS. As achegas concedidas ao abeiro desta convocatoria son compatibles con outras que puideran obter as entidades beneficiarias doutras administracións públicas, sempre e cando o importe total do conxunto das mesmas non supere o custe da actividade ou investimento subvencionado. Sen prexuízo do anterior, as actividades para as que se solicite esta achega non poderán acollerse a outras convocatorias do concello de Ames.12.–RÉXIME SANCIONADOR. O beneficiario quedará sometido ás responsabilidades e réxime sancionador disposto na Lei xeral de subvencións e, se é o caso, ao disposto no Código Penal (Lei Orgánica 10/85). Será de aplicación o réxime sancionador previsto no Título IV da Lei 38/2003, xeral de subvencións, desenvolto polo Título IV do Regulamento da citada Lei. No caso de incumprimento dos prazos de xustificación, se o retraso no cumprimento do prazo non excede dun mes, a sanción prevista na lei imporase no seu grao mínimo e será do 10% do importe da subvención outorgada. Se excedese dun mes e non chegase a tres, a sanción imporase no seu grao medio e será do 20% do importe da subvención outorgada. E se a extemporaneidade da xustificación excedese de tres meses, a sanción imporase no seu grao máximo que suporá o 30% do importe da subvención. DISPOSICIÓNS ADICIONAIS DISPOSICIÓN ADICIONAL PRIMEIRA. Difusión do carácter público do financiamento. Os beneficiarios deberán dar a adecuada publicidade do carácter público do financiamento de programas, actividades, investimentos ou actuacións de calquera tipo que sexan obxecto de subvención. Actividades desenvoltas no primeiro semestre do exercicio 2015.–Tendo en conta o especial carácter desta convocatoria, na que os gastos subvencionables corresponden a un período temporal a piques de rematar, o cumprimento da obriga de difundir a colaboración financeira do Concello deberá cumprirse de acordo co seguinte: 1. Compromiso da entidade de entregar a todos os integrantes do ANPA copia da resolución de concesión da achega, no prazo de tres meses desde a notificación desta, conservando os xustificantes de dita entrega.2. Compromiso da entidade de expoñer dita resolución no taboleiro de anuncios do ANPA, ou no local do que dispoñan no centro educativo, desde a notificación da concesión da achega, ate o remate do primeiro semestre do exercicio 2016. Actividades desenvoltas no segundo semestre do exercicio 2015.–Os beneficiarios deberán facer constar a colaboración financeira do Concello en todo o material que empreguen para publicitar a actividade subvencionada. En todo caso, e como mínimo, os beneficiarios deberán publicitar a actividade mediante un cartel, que será exposto no taboleiro de anuncios do centro a lo menos dez días antes do inicio da actividade.” As medidas de difusión poderán consistir na inclusión da imaxe institucional do Concello, así como lendas relativas ao financiamento público en carteis, placas conmemorativas, materiais impresos, medios electrónicos ou audiovisuais, ou ben en mencións realizadas en medios de comunicación. Cando o programa, actividade, investimento ou actuación gozase doutras fontes de financiamento e o beneficiario viñese obrigado a dar publicidade desta circunstancia, os medios de difusión da subvención concedida así como a súa relevancia deberán ser análogos aos empregados respecto das outras fontes de financiamento. DISPOSICIÓN ADICIONAL SEGUNDA. Órganos de control das achegas concedidas. As entidades beneficiarias de subvencións concedidas polo Concello quedarán obrigadas a someterse aos procedementos de controis ou auditoría que realicen polos seus propios medios ou a través de empresas colaboradoras a Intervención municipal, o Consello de Contas de Galicia, o Tribunal de Cuentas e calquera outros órganos de control interno ou externo, nacional ou europeo. DISPOSICIÓN ADICIONAL TERCEIRA.–Incorporación ao rexistro público de subvencións e publicación da subvención concedida. Para os efectos da salvagarda do dereito dos participantes na presente convocatoria á protección dos seus datos de carácter persoal, nos termos previstos na Lei orgánica 15/1999, de 13 de decembro, de protección de datos de carácter persoal, faise constar que os datos das subvencións concedidas quedarán incorporados ao rexistros públicos de subvencións, nos seguintes termos: 1. En cumprimento do disposto no artigo 20.1 da Lei 38/2003, Xeral de Subvenciones e demais normativa de desenvolvemento, os datos da subvención concedida e a identificación dos beneficiarios serán remitidas á Intervención Xeral do Estado, para que sexan incorporados á Base de Datos Nacional de Subvencións, ca exclusiva finalidade prevista en dito precepto.2. Así mesmo, en cumprimento do disposto no artigo 16.3 da Lei 9/2007, de 13 de xuño, de Subvencións de Galicia, o Concello remitiralle a mesma información á Consellería de Economía e Facenda, co fin de que a incorpore ao Rexistro público de axudas, subvencións e convenios da Comunidade Autónoma de Galicia. Do mesmo xeito, e por aplicación do disposto no artigo 18 do RD 887/06, advírtese que o Concello de Ames publicará as subvencións concedidas, expresando na mesma o nome ou razón social do beneficiario, número de identificación fiscal, finalidade ou finalidades da subvención con expresión, no seu caso, dos distintos programas ou proxectos subvencionados e cantidade concedida. DISPOSICIÓN ADICIONAL CUARTA.–Protección de datos. En cumprimento co disposto na Lei Orgánica 15/1999, de 13 de decembro, de Protección de Datos de Carácter Persoal, infórmase que os datos persoais facilitados, así como os que sexan requiridos posteriormente para completar o expediente, poderán ser incorporados a un ficheiro, cuxa titularidade corresponde ao Concello de Ames. Coa remisión dos datos, préstase consentimento expreso para que se poida levar a cabo o tratamento dos mesmos, sempre para o cumprimento das finalidades propias do Concello. Así mesmo, queda informado de que poderá exercitar o seu dereito de acceso, rectificación, oposición e cancelación dos seus datos mediante comunicación escrita ao Concello de Ames. A presentación de solicitude de axuda implicará a aceptación da cesión dos datos contidos na mesma ao Concello de Ames con fins de estatística, avaliación e seguimento e para a comunicación dos diferentes programas subvencionados polo Concello. DISPOSICIÓN FINAL Para o non previsto nesta convocatoria serán de aplicación as normas incluídas nas Bases de execución do orzamento xeral do Concello, na Lei 38/2003, xeral de subvencións, e no seu Regulamento e na Lei 9/2007 de subvencións de Galicia. Xunto con este anexo, os solicitantes deberán achegar igualmente: 1. Memoria detallada na que se reflicta o conxunto de actividades desenvolvidas no ano 2015, e no que se faga referencia expresa e pormenorizada aos gastos e ingresos de dito exercicio.2. Descrición detallada da actividade para a que se solicita a subvención.3. Certificación bancaria da conta na que teña que efectuarse o ingreso da subvención Actuando en representación de (datos da entidade solicitante): Tendo coñecemento da liña de axudas convocada polo Concello de Ames para a promoción da actividades realizadas por ANPAS durante o exercicio 2015, SOLICITO ao abeiro da mesma a concesión dunha achega para a realización das actividades indicadas a continuación: NOTA.–Deberase describir, DE XEITO SUFICIENTEMENTE DETALLADO, a actividade para a que se solicita a subvención, así como o fin ou obxectivo que se espera acadar coa actividade, de feito que resulte posible contrastar a súa efectiva consecución. En caso de que o espazo ofrecido neste cadro non sexa suficiente, poderán empregarse os documentos adicionais necesarios, documentos que serán presentados xunto con esta solicitude. ORZAMENTO ESTIMATIVO DE GASTOS Actuando en representación de (datos da entidade solicitante): Aos efectos do previsto no artigos 71. bis da Lei 30/92, de 26 de novembro de réxime xurídico das administracións públicas e do procedemento administrativo común, do artigo 13 da Lei 38/2003, de 17 de novembro, xeral de subvencións, e do artigo 24 do Real decreto 887/06, de 21 de xullo, polo que se aproba o regulamento da lei xeral de subvencións. En relación ao proxecto para o que se ten solicitado unha achega do Concello de Ames ao abeiro da convocatoria sinalada no encabezamento deste documento, formulo a seguinte DECLARACIÓN RESPONSABLE: ● Que a entidade representada por min está ao corrente das súas obrigas tributarias e coa Seguridade Social, e non está incursa en ningunha outra causa que supoña ou poida supoñer obstáculo legal para o seu acceso á condición de beneficiaria dunha achega ao abeiro da presente convocatoria, comprometéndose a manter esta situación ate a completa resolución do expediente. ● Que nin eu nin a entidade por min representada estamos incursos en ningunha circunstancia que impida o acceso á condición de beneficiario dunha achega pública. ● Que non obstante o anterior, autorizo ao Concello de Ames para comprobar a veracidade da anterior declaración tanto na Axencia Estatal da Administración Tributaria como na Tesourería Xeral da Seguridade Social. ● Que a entidade representada por min se somete ás actuacións de comprobación e á achega da documentación que o Concello de Ames poida acordar para comprobar que as actuacións ás que se dedica a subvención, no caso de ser concedida, se corresponden cos fins para os que se solicita. Presidente/a da seguinte asociación, e actuando na súa representación de (datos da entidade): DECLARO: Que foron efectuadas as actividades financiadas coa achega concedida polo Concello de Ames para a promoción de actividades levadas a cabo polas ANPAS dos centros educativos do Concello de Ames, ao abeiro da convocatoria correspondente ao exercicio 2015, e que se acadaron os obxectivos propostos. Que, para as actividades subvencionadas, a relación de gastos e ingresos da asociación por min representada é a que se reproduce a continuación: GASTOS EFECTUADOS INGRESOS QUE FINANCIARON A ACTIVIDADE Subvencións Outros ingresos que financiaron a actividade. O que se fai público, para xeral coñecemento e de acordo coa lexislación vixente. Ames, 1 de xuño de 2015. O alcalde en funcións Santiago V. Amor Barreiro